Na podlagi 218. člena Zakona o graditvi objektov (Ur.list RS, št.110/02) in 6., 13. in 93. člena Statuta Občine Šenčur (UVG, št.6/95, 6/96, 37/98 in 21/99) je občinski svet Občine Šenčur na 10. seji, dne 23.12. 2003 sprejel

ODLOK

O SPREMEMBI ODLOKA

o nadomestilu za uporabo stavbnega zemljišča v Občini Šenčur

1.člen

Spremeni se 3.člen Odloka o nadomestilu za uporabo stavbnega zemljišča v Občini Šenčur (UVG, št.49/99, 34/01) tako, da se glasi:

Nadomestilo se plačuje od zazidanega in nezazidanega stavbnega zemljišča.

Za zazidana stavbna zemljišča štejejo tista zemljišča, na katerih so gradbene parcele z zgrajenimi stavbami in gradbenimi inženirskimi objekti, ki niso objekti gospodarske javne infrastrukture in tista zemljišča, na katerih se je na podlagi dokončnega gradbenega dovoljenja začelo z gradnjo stavb in gradbenih inženirskih objektov, ki niso objekti gospodarske javne infrastrukture.Če določena stavba gradbene parcele še nima določene, se do njene določitve za zazidano stavbno zemljišče šteje tisti del površine zemljiške parcele, na kateri stoji takšna stavba (fundus), pomnožena s faktorjem 1,5, preostali del površine takšne zemljiške parcele pa se šteje za nezazidano stavbno zemljišče.

Za nezazidana stavbna zemljišča štejejo tista zemljišča, za katera je z izvedbenim prostorskim aktom določeno, da je na njih dopustna gradnja stanovanjskih in poslovnih stavb, ki niso namenjene za potrebe zdravstva, socialnega in otroškega varstva, šolstva, kulture, znanosti, športa in javne uprave in da je na njih dopustna gradnja gradbenih inženirskih objektov, ki niso objekti gospodarske javne infrastrukture in tudi niso namenjeni za potrebe zdravstva, socialnega in otroškega varstva, šolstva, kulture, znanosti, športa in javne uprave.

2.člen

4.člen se spremeni in dopolni:

-Doda se nov prvi odstavek:Nadomestilo za uporabo zazidanega stavbnega zemljišča se plačuje od stanovanjske oz.poslovne površine stavbe.

-Besedilo zadnjega odstavka se spremeni in se glasi:Nadomestilo za nezazidano stavbno zemljišče se plačuje od površine zemljišča.

3.člen

V 5.členu se pri naštevanju naselij briše:Hrastje

4.člen

V 8.členu se v drugem odstavku pri naštevanju naselij briše:Hrastje

5.člen

V prvem odstavku 13.člena se besedilo spremeni in sicer se za besedo odlagališče odpadkov doda naslednje besedilo:površine na katerih so grajeni daljnovodi, telekomunikacijski objekti, plinovodi, površine tranzitnih in prenosnih omrežij za izvajanje poslovne dejavnosti transporta plinastih goriv, ter vsi ostali infrastrukturni objekti, ki po zakonu o graditvi objektov niso objekti gospodarske javne infrastrukture.

Ostalo besedilo nadaljevanja tega odstavka ostane nespremenjeno.

Za zadnjim odstavkom se doda naslednje besedilo:

Površine na katerih so zgrajeni daljnovodi, telekomunikacijski objekti in plinovodi so površine, ki so potrebne za normalno rabo, kar znaša:

-2 m² za dolžinski meter nadzemnega voda

-1 m² za dolžinski meter podzemnega voda

-3 m² za dolžinski meter plinovoda.

Nadomestilo se izračuna in plačuje le za primarno omrežje, ne pa za omrežje namenjeno za priključitev posameznih objektov.

Plinske postaje in ostali objekti spadajo med energetske objekte, nadomestilo se izračuna in plačuje od površine, ki se nahaja znotraj varovalne ograje posameznega objekta.

6.člen

V 14.členu se v tabeli točkovanja doda nov tekst:

                                                                               št.točk

Daljnovodi, telek.objekti, plinovodi                         80

Plinske postaje in ostali objekti                             1000

7.člen

Besedilo 15.člena se v celoti črta.Novi 15.člen se glasi:

Glede na namembnost so nezazidana stavbna zemljišča po tem odloku razvrščena:

S-območja večstanovanjske gradnje, območja individualne stanovanjske gradnje, območja za stanovanja in kmetijstvo

O-območja za družbene, oskrbne in storitvene dejavnosti

P-območja za proizvodne in servisne dejavnosti

K-območja za komunalne dejavnosti

R-območja za šport in rekreacijo

Glede na namembnost in lego zemljišča iz prvega odstavka tega člena se za posamezno nezazidano stavbno zemljišče določi naslednje število točk za m²:

lega zemljišča                                    namen uporabe

-----------------------------------------------------------------------------------------

 območja


 S
   O
   P
    K
   R


1.območje

10
 25
 40
  25
 15


2.območje

  8
 20
 35
  20
 10


Na območjih za katere je predviden sprejem prostorsko izvedbenih načrtov, se število točk iz prejšnjega odstavka tega člena pomnoži s korekcijskim faktorjem 0,5.

8.člen

V 16.členu se doda nov zadnji odstavek:

Nadomestilo se ne zaračunava za nezazidana stavbna zemljišča:

-za zemljišča iz drugega odstavka 1.člena tega odloka, ki so manjša od 600 m²,

-za zemljišča iz tretjega odstavka 1.člena tega odloka, ki so manjša od 400 m² in so po namembnosti razvrščena v območja z oznako S iz 7.člena tega odloka,

-preko katerih poteka daljnovod, pod katerim ni možna gradnja objektov in kjer predstavlja površina območja pod daljnovodom skupaj s svojim varovalnim pasom, ki je minimalne širine 5 m od osi daljnovoda, več kot ½ velikosti same parcele.

9.člen

V 20.členu se doda nov drugi odstavek:

Vrednost točke za določitev višine nadomestila za nezazidano stavbno zemljišče za leto 2004 znaša 0,99 SIT.

10.člen

V 21.členu se doda nov šesti odstavek:Zavezancu, ki podatkov občinskemu uradu ne prijavi, lahko ta odmeri nadomestilo za nezazidano stavbno zemljišče na podlagi katastrskih podatkov in zemljiškoknjižnjega izpiska.

11.člen

Ta odlok začne veljati naslednji dan po objavi v Uradnem vestniku Gorenjske, uporablja pa se od 01.01.2004 dalje.

